พัทยาเมืองที่สัญจรผ่านไปมาของนักท่องเที่ยวในละแวกนี้แล้ว ยังมีร้านคาเฟ่ดีๆ ซ่อนตัวอยู่ที่พัทยา โดยคุณผึ้ง และคุณต่อ (เจ้าของร้าน) ตั้งใจสร้างร้าน “Tree Tales” ร้านนิทานต้นไม้ ที่บอกเรื่องราวต่างๆ ของอาหารรวมถึงวัตถุดิบที่พิถีพิถันทุกขั้นตอนโดยนำจุดเด่นของอาหารแต่ละตัวมาสร้างเป็นเมนูขึ้นมา ร้าน “Tree Tales” ตั้งอยู่ติดถนนพัทยานาเกลือ ตรงข้ามกับปากซอยนาเกลือ10 หาไม่ยาก สามารถเข้ามาจอดรถได้ทางโรงแรมลาคาซ่าซึ่งอยู่ติดกัน และเข้าทางหลังร้านได้สะดวกสบาย ร้านเปิดบริการตั้งแต่ 9.00 – 21.00 น. หยุดทุกวันจันทร์ (วันอาทิตย์ปิด 1 ทุ่ม)

บรรยากาศนุ่มนวลจากการรังสรรค์ต้นไม้นานาพันธุ์และการออกแบบที่ลงตัวเนรมิตที่นี่ให้กลายเป็นสวนสวยที่คอยให้การต้อนรับผู้คนที่ผ่านมาได้มาพักเดินชมความร่มรื่นและเติมความสดชื่นด้วยอาหารสุขภาพกันได้ตลอด 
การตกแต่งร้านมี 2 โซนคือ ”วินเทจการ์เด้น”  บรรยากาศเหมือนมานั่งอยู่ในสวนหลังบ้าน และมีตู้ครัวสีฟ้าของร้านที่เต็มไปด้วยของสะสมเก่าต่างๆตั้งแต่สมัยคุณย่าออกแบบอย่างลงตัวกับพื้นกระเบื้องลายวินเทจอ่อนหวาน และเฟอร์นิเจอรไม้ที่เจ้าของร้านออกแบบเอง และส่วนของ “กลาสเฮ้าส์” ซึ่งกั้นเป็นห้องแอร์และมีครัวเปิด โชว์การรังสรรค์เมนูอย่างพิถีพิถันจากเชฟประจำร้าน 

ร้าน “Tree Tales” เป็นร้านที่ใครผ่านมาต้องเหลียวมองกับการตกแต่งร้านในบรรยากาศสบาย และมีระดับที่ได้รับแรงบันดาลใจจากคอนเซ็ปต์ “นิทานต้นไม้” โดยมีเชฟมากฝีมือ คุณต่อซึ่งเป็นเจ้าของร้าน เป็นผู้มีประสบการณ์อยู่คู่กับครัวของ ร้าน “Tree Tales” คุณต่อจบการศึกษาด้านอาหารจาก (Le Cordon Bleu)  ออสเตรเลีย โรงเรียนสอนทำอาหารที่มีประวัติยาวนานกว่า 114 ปี เป็นคนครีเอตเมนูใหม่ของที่นี่เพื่อให้สามารถมาลิ้มลองจานใหม่ ๆ กันได้แบบไม่จำเจ แบบพิเศษสุดๆ 

มาเริ่มกันที่เมนูแรกสุดเอ็กซ์คลูซีฟที่สร้างสรรค์  “Pulled Pork Burger” (200 บาท) เมนูเบอร์เกอร์ที่ไม่ธรรมดา กับขนมปังเบอร์เกอร์โฮมเมดสีเขียว ที่สกัดจากสีของผักโขม โหระพาและผักนานาชนิด พร้อมทั้งที่จัดเต็มมากับเนื้อสันคอหมูตุ๋นฉีกเป็นชิ้น และนำน้ำที่ตุ๋นมาเคี่ยว และเสิร์ฟกับสลัดผักโคลสลอว์, แตงกวา, ต้นหอม เสิร์ฟพร้อมกับโฮมเมดฟรายชิ้นใหญ่รูปแบบเฉพาะของทางร้าน

มาต่อกันด้วยจานเบาๆ สไตล์ออสซี่อย่าง “Egg benny” (180 บาท) ที่ทางร้านเลือกใช้ไข่ มาปรุงสุกด้วยสูตรพิเศษจนได้เนื้อไข่แดงที่นุ่มพอดี ที่เมื่อผ่าออกไข่แดงไหลออกมาเยิ้ม ๆ และเบคอนเนื้อคุณภาพดีมาวางบนขนมปังwhole wheat sourdough breadสไลซ์กรอบ ราดด้วย Hollandaise Sauce ซอสสุดคลาสสิกทำสดใหม่ทุกวัน และผักสดสั่งจากฟาร์มกระต่ายกินผัก เป็นผักไฮโดรพอนิกส์ และผักโครงการหลวง เป็นเมนูโปรดของสาวๆ

มาต่อกันที่เมนูยอดนิยม “Crispy Pork Belly With Watermelon Salad” (180 บาท) หมูกรอบยำแตงโม ใช้วิธีการอบหมูกรอบสไตล์ยุโรป โดยใช้การอบให้แห้ง และได้หนังที่กรอบ เสิร์ฟพร้อมความหวานสดชื่นจากแตงโม กับซอสโฮมเมด Coriander ให้รสชาติกลมกล่อมและรสหวานของพริกยักษ์

มาต่อกันที่เมนูสลัดเพื่อสุขภาพเมนูเด่นประจำร้าน  “Tree Tales Salad” (190 บาท) เมนูนี้เน้นความกลมกล่อมทุกสัมผัสจากผักและธัญพืชนานาชนิด อาทิ Quinoa, เมล็ดฟักทอง, เมล็ดทานตะวัน, ฟักทองย่าง, พริกย่าง, แรดิช, ซูกินี่, มะเขือม่วง เมนูนี้เชฟแนะนำว่าตอนทานให้คลุกทุกอย่างรวมกันเพื่อให้ได้ทุกรสชาติ ได้แก่ความหอมจากน้ำมันมะกอกและบัลซามิกซ์, ความหวานกลมกล่มจากผักย่าง, ความมันกรอบของธัญพืช และรสชาติของเฟต้าชีสที่โรยหน้า เรียกว่าเป็นเมนูเพื่อสุขภาพที่เปี่ยมไปด้วยคุณภาพอย่างแท้จริง 

มาต่อกันกับเมนูจานหลักทานอยู่ท้อง “Spicy seafood pesto” (220 บาท) เส้นสปาเกตตีเหนียวนุ่มกำลังดีผัดเข้ากับซอสเพสโต้สูตรพิเศษของทางร้านทำให้รสชาติกลมกล่อม จัดจ้าน มีกลิ่นหอมของโหระพา ผักโขม และเม็ดมะม่วงหิมพานต์ พร้อมกันในคำเดียว เข้ากันดีกับทุกรสชาติ 

เมนูกาแฟตัวเด่นของทางร้าน “Rocky Mocha” (145 บาท) ทางร้านเลือกใช้เมล็ดกาแฟอาราบิก้า 100 % ชนิดคั่วเข้มสั่งตรงจากเชียงใหม่ เป็นเมนูกาแฟผสมดาร์กช็อคโกแลตเข้มข้นและไซรัปอิงลิชทอฟฟี่ โรยหน้าด้วยrocky road barที่ทางร้านทำขึ้นมาเอง, มาร์ชเมลโลเผา, ฮาเซลนัท บอกเลยว่า หยุดดื่มไม่ได้เลย นอกจากนี้ยังมีเมนูกาแฟอีกหลายเมนูที่นักกาแฟตัวยงไม่ควรพลาด

มาต่อกันกับเครื่องดื่มสุขภาพเปี่ยมไปด้วยประโยชน์มากมาย (Healthy Signature) ของทางร้านกับ “Green Potion”  (120 บาท) เครื่องดื่มสีเขียวไร้น้ำตาล อาจมองว่าดื่มยาก แต่เชฟได้บาล๊านรสชาติความหอมหวานของผักผลไม้ไว้อย่างดีในขวดนี้ อาทิ ความหวานจากน้ำส้ม, แอปเปิ้ลเขียว, ความหอมเย็นจากเฟนเนล และไฟเบอร์จากผักโขม  คนที่ไม่ชอบผักโขมจะลืมไปเลยว่าในแก้วนี้มีผักโขมอยู่ด้วย 

มาต่อกันกับ “Homemade Lemonade” (95 บาท) เครื่องดื่มขวดนี้ได้รับไอเดียจากการเล่นขายของหน้าบ้านของเด็กที่อเมริกา เป็นเครื่องดื่มเลมอนสดฝานเป็นชิ้นๆ ผสมกับโซดา เลือกใช้น้ำตาลทรายแดงแทนการใช้ไซรัป และวางโรสแมรี่ บอกเลยว่าเป็นเมนูที่ให้รสหวานเย็น หอมเลมอนอมเปรี้ยวนิดๆช่วยให้รู้สึกสดชื่น

จบของคาวมาต่อกันที่ของหวานน่าทานอย่าง “Pan Baked Souffle” (165 บาท) ซึ่งเป็นอีกหนึ่ง Signature dish ของร้าน จากเมนูขนมฝรั่งเศสคลาสสิคที่เชฟทดลองคิดค้นจนได้สูตรเฉพาะตัวไม่เหมือนใคร เป็นซูเฟลที่หน้าละม้ายคล้ายแพนเค้ก อบสดใหม่ทุกครั้งเพื่อแป้งที่เบานุ่มฟู เสิร์ฟมาพร้อมกับกล้วยหอม และวิปครีมที่รสชาติบอกเลยว่าไม่เลี่ยน อย่าลืมราดด้วยเมเปิ้ลไซรัปก่อนทาน รับประกันว่าจานนี้ฟินสุดๆ ต้องแย่งกันให้ดีล่ะ

มาต่อกันที่เมนูของหวานดับร้อนที่จะช่วยให้ทุกคนสดชื่น “Mango Panna Cotta” (120 บาท) 
พานาคอตต้ามะม่วง ซึ่งทางร้านใช้เนื้อมะม่วงจริงๆเป็นส่วนผสมและไม่ใช้สารแต่งกลิ่นสังเคราะห์ใดๆ มีเนื้อสัมผัสที่นุ่มลิ้น เข้ากันได้ดีเมื่อทานคู่กับเนื้อมะม่วงสดรสชาติหวานซ่อนเปรีี้ยวนิดๆ เท่านั้นยังไม่พอ โรยด้วยมะพร้าวคั่วเป็นอันจบพิธี ห้ามพลาดด้วยประการทั้งปวง สำหรับเมนูนี้

ปิดท้ายที่ “Rose Strawberry Pavlova” (140 บาท) เมนูขนมออสซี่ Pavlova ก็คือเมอแรงลูกโตๆ ข้างนอกกรอบข้างในนุ่มเบา ที่เนื้อละลายในปาก ตรงกลางใส่ครีมโยเกิร์ต ที่มีความเปรี้ยวตัดกับความหวาน ความลงตัวของเมนูนี้อยู่ที่ผลสตรอว์เบอร์รีลูกโต กลิ่นหอมจากกุหลาบมอญที่เจ้าของร้านปลูกเอง ซอสสตรอว์เบอร์รีทำเองเข้มข้นด้วยเนื้อสตรอว์เบอร์รี และโรยหน้าด้วยถั่วพิสตาชิโอ ความพิถีพิถันในคุณภาพวัตถุดิบทำให้เมนูนี้กลายเป็นที่รักของใครได้ไม่ยากเลย 

ร้าน “Tree Tales” เป็นอีกร้านหนึ่งในบรรยากาศวินเทจการ์เด้นที่อยากจะแนะนำ และเจ้าของร้านคุณผึ้ง และคุณต่อ ที่มีความเฟรนลี่ทำให้ร้านนี้มีจุดเด่นด้านบริการ ทางร้านรับจัดงานปาร์ตี้เทศกาลต่างๆ ทั้งในและนอกสถานที่ด้วยนะ รวมทั้งงานวันเกิด งานแต่งงาน รับจัดตั้งแต่ 20 คนขึ้นไป 
เมนูอาหาร เครื่องดื่ม และขนมออร์แกนิค สูตรพิเศษที่ทำกันสดๆ ทุกวัน ทุกเมนูเชฟพิถีพิถันตั้งใจทำอย่างเต็มที่ วัตถุดิบทุกอย่างใช้ของดี มีคุณภาพ ถ้าอยากรู้ว่า ร้านนิทานต้นไม้ ที่บอกเรื่องราวต่างๆ จะเป็นยังไง สวนสวยขนาดไหน บอกเลยว่าต้องมาลองให้ได้



